carohd/mindhelper huggingface dataset:
Min kæreste bruger lang tid på at svare på mine beskeder
Kategori: Kærlighed og sex
K\u00f8n: Pige
Alder: 14
Dato: 2020-04-08T15:34:06.000Z

Sp\u00f8rgsm\u00e5l:
Jeg r en pige på 14 og har en kæreste vi har været kærester lidt over 2 måneder jeg elsker ham rigtigt højt han r sød dejlig smuk omsorgsful osv vi hygger ogs altid sammen og har det sjovt . Her på det sidste har han brugt lang tid på at svare mig og ik altid svarer på det jeg sender hvor i starten at han svarer hele tiden er virkelig bange for at miste ham og jeg elkser ham mere end nogen andre, vi har skrevet og sagt til hinanden flere gange at det skal være os to forevigt men r bange for han ik mente det og r bange for at han ik gider mig længere hvad skal jeg gøre?

Svar:
Det er mega svært, hvis man bliver bekymret for om ens kæreste ikke gider en længere. Derfor er jeg også rigtigt glad for, at du har skrevet herind og delt det med os. 



Når han ikke svarer 



Jeg kan sagtens forstå, at du bliver bekymret over, at din kæreste ikke svarer ligeså hurtigt som han plejede. For hvad betyder det og hvad kan man lige gøre ved det? Men jeg kan desværre ikke lige fortælle dig, hvad det betyder. Jeg tænker, at der kan være rigtigt mange grunde til, at han svarer lidt anderledes end han plejer. Og det er nok kun din kæreste, som ved det. Derfor er mit bedste råd til dig nok også, at snakke med din kæreste om det. 



Snak med ham 



Det lyder til, at dig om din kæreste er rigtigt glade for hinanden. Og derfor tænker jeg også, at det kunne være en rigtigt god idé, hvis du fik snakket med din kæreste om, hvordan du har det. Du kan jo prøve at sende ham en besked og spørge ham ad, hvorfor han ikke svarer lige så hurtigt, som han plejer? Måske er der en helt normal grund til, at han bare ikke er lige så hurtig til at svare, som han plejer. 



Det er mega svært, hvis man bliver nervøs for, om ens kæreste ikke gider en længere. Men jeg håber at du har kunne bruge mit svar til noget og så krydser jeg fingre for, at det kommer til at gå rigtigt godt med dig og din kæreste.
Jeg føler mig usikker på mig selv under sex
Kategori: Kærlighed og sex
K\u00f8n: Pige
Alder: 20
Dato: 2020-04-15T12:09:45.000Z

Sp\u00f8rgsm\u00e5l:
Hvad skal man gøre hvis man føler sig alt for usikker på sig selv, når man har sex med sin kæreste?

Svar:
Man kan sagtens blive ramt af usikkerhed, når man har sex med sin kæreste. Og det kan være rigtigt svært at se sig ud af, hvordan man kan give lidt slip på usikkerheden og føle sig mere tryg i situationen. Derfor er jeg også super glad for, at du har skrevet herind og delt dine tanker med os. For det behøver du ikke gå alene med. 



Sex og usikkerhed 



Sex er super intimt og derfor er det også fuldstændigt normalt, at blive ramt af usikkerhed. Og jeg tror, at der er rigtigt mange unge, som sagtens kan nikke genkendende til det, du beskriver. Når man har sex med sin kæreste, så kan der løbe en masse tanker igennem ens hoved om alt fra, om man nu gør det godt nok, om man ser godt nok ud, om man kommer til at gøre noget forkert og en masse andre ting, som kan gøre en usikker. Det er helt normalt, for det er bare en super sårbar situation at være i. Du beskriver ikke selv så meget, hvilke usikkerheder, der rammer dig. Måske er det også nogle af de tanker, jeg remsede op, som rammer dig, måske er det nogle andre. Men det kan være en rigtig god idé, at prøve at danne sig lidt overblik over, hvad det er, som fylder for dig. Du kan eventuelt prøve at skrive det ned. For hvis du ved mere præcist, hvad det er, som gør dig usikker under sex, så kan det nogle gange også være lidt nemmere at se sig ud af, hvad der kunne være en god løsning på det for dig. 



Snak med din kæreste 



Når du så har fundet ud af, hvad det er for nogle tanker, som gør dig usikker, så er mit bedste råd til dig, at snakke med din kæreste om det. Hvis man bliver rigtig god til at snakke om både de svære og dejlige ting ved ens sexliv, så kan det også være med til, at gøre en mere tryg. Måske vil du også opleve, at din kæreste har nogle punkter, hvor han bliver usikker på sig selv under sex. Det er helt normalt og det kan være super rart, at få snakket om det. På den måde kan i også blive rigtigt gode til at støtte og rose hinanden, når i har sex - så det kan blive en rigtig dejlig oplevelse for jer begge. 



Kontakt Sexlinien 



Jeg kan også anbefale Sexliniens rådgivning. Der kan man skrive eller ringe ind og få råd omkring sex og seksualitet og alle de spørgsmål, man kan have omkring det. De er super søde og dygtige og helt vant til at snakke med unge om sex. Dem kan jeg varmt anbefale. 



Det med sex kan være super sårbart og det er helt naturligt, at blive ramt af usikkerhed på sig selv. Men jeg håber, at mit svar har været hjælpsomt. Og så ønsker jeg dig masser held og lykke fremover.
Hvad er jeres telefonnummer?
Kategori: Ensomhed
K\u00f8n: Dreng
Alder: 20
Dato: 2020-04-15T13:16:50.000Z

Sp\u00f8rgsm\u00e5l:
jeg har det rigtig svært lige for tiden Jeg glæder mig til at flytter snart og på anden tidspunkt jeg glæder mig til at jeg bor tæt på min familie. Jeg kunne godt tænke mig at jeg have flere venner Jeg har det ikke godt. Jeg kan ikke lide at bor her ikke mere Jeg føles mig hele alene Hvad er jeres telefon nummer?

Svar:
Det lyder rigtigt svært, at du føler dig helt alene i øjeblikket. Og jeg kan sagtens forstå, hvis du godt kunne tænke dig, at få flere venner. Derfor er det også rigtigt godt, at du rækker ud efter nogle at snakke med. Det kan nemlig være en super god idé, hvis man har det svært. 



Her på Mindhelper har vi desværre ikke nogen telefonrådgivning. Her kan man skrive et anonymt spørgsmål til brevkassen, hvis der er noget man gerne vil have hjælp med. Derfor har jeg også slettet nogle af de ting, som du havde skrevet i dit brev. Det er simpelthen for at passe på dig, så der ikke er nogen, der kan genkende dig gennem brevkassen. 



Ring til Børnetelefonen 



Nu skriver du jo og spørger efter vores telefonnummer. Det kan jeg desværre ikke hjælpe dig med, men jeg tænker på, om du kender til Børnetelefonen? Børnetelefonen er et sted, hvor børn og unge kan få rådgivning til det der fylder. Der kan man både skrive, chatte, smse og ringe til deres frivillige, som sidder klar til at hjælpe en. De er mega søde og jeg er næsten helt sikker på, at de super gerne vil snakke med dig i telefon, hvis du har lyst til det. Jeg tænker, at det måske var lige noget for dig? Hvis man har brug for at snakke med kommunen, så kan Børnetelefonen også hjælpe med det. 



Snak med de voksne, der hvor du bor 



Det lyder ikke særligt rart, at du ikke er glad for at bo, der hvor du bor. Men måske er der nogle voksne, som du kan snakke med det om? Det kan være, at der er en ansat, som du er særligt tryg ved. Eller måske har du en kontaktperson, som kender dig godt? Så kan du overveje, om det kunne være rart at tage fat i dem og fortælle dem om, hvordan du har det. Måske kan de støtte og hjælpe dig, så det kan blive rart at bo der, hvor du bor lige nu. Det kan i hvert fald være rigtigt rart at dele sine tanker med nogen, hvis man går igennem noget rigtigt svært, så man ikke behøver gå rundt med det helt alene. Hvis du ikke har lyst til at snakke med de voksne, hvor du bor, så kan du måske tage fat i en af dine forældre eller et andet familiemedlem, som du er tryg ved. 



Det lyder som om, at det er rigtigt svært at være dig i øjeblikket. Men jeg håber at mit svar har hjulpet og du får ringet til Børnetelefonen eller får snakket med nogen tæt på dig om, hvordan du har det.
Jeg er virkelig træt af, at jeg altid skal overtænke alt
Kategori: Angst og stress, Tankemylder
K\u00f8n: Pige
Alder: 17
Dato: 2020-05-02T17:35:05.000Z

Sp\u00f8rgsm\u00e5l:
Jeg er virkelig træt af, at jeg altid skal overtænke alt. Ved mit liv ville være meget nemmere, hvis jeg stoppede med at tænke så overdrevet meget. De ting jeg tænker mest over er, at jeg ikke har fået mit første kys, ikke har en kæreste og stadig er jomfru. Da der ikke er nogle er mine veninder, der er singler eller aldrig har kysset eller bollet med nogen. Jeg har prøvet med mindfulness, men det hjalp ikke, har gået til psykolog, men det hjalp heller ikke. Så har I nogle råd til, hvordan jeg stopper med at overtænke alt? Det skal siges, at det ikke kun er det jeg overtænker. Men nok det jeg tænker mest over.

Svar:
Overtænkning kan være super svært og derfor er jeg også super glad for, at du har skrevet herind og delt det med os. For det behøver du ikke gå alene med. 



Der er kommet et andet brevkassespørgsmål, som er næsten magen til dit. Og jeg tænker, at det måske også er dig der har skrevet det? Jeg sætter lige et link til det her, så kan du nemt trykke dig ind på svaret sådan. Hvis det ikke er dig der har skrevet det, så er jeg næsten helt sikker på, at svaret vil give rigtig god mening for dig også. Hvis du har flere spørgsmål, så er du selvfølgelig mere end velkommen til at skrive herind igen.



Rigtig god vind fremover
Jeg er bange for at det kommer til at gøre ondt, hvis jeg har sex med min kæreste.
Kategori: Kærlighed og sex
K\u00f8n: Pige
Alder: 15
Dato: 2020-05-02T18:33:37.000Z

Sp\u00f8rgsm\u00e5l:
Jeg er 15 og har en kæreste på 17. Mit problem er, at jeg især rigtig gerne vil have sex med ham som han også siger ja til, men hans penis er lidt for stor, 16 centimeter. Og den er meget bred. Jeg er bange for, at det gør meget ondt. Men jeg vil rigtig gerne.

Svar:
Det kan være lidt skræmmende, når man vil have sex for første gang. Derfor er jeg også glad for, at du har skrevet herind og fortalt om dine bekymringer.



Det er helt normalt at være nervøs



Det er helt naturligt, at blive nervøs, når man skal have sex for første gang. For så ved man ikke helt, hvordan det kommer til at være eller føles. Og måske kan man blive bange for, om det vil gøre ondt.



Det er sådan, at skeden faktisk er ret elastisk. Der skal eksempelvis kunne komme et barn ud, når kvinden føder. Skeden kan derfor også udvide sig ret meget under sex og mange kvinder oplever ikke smerter, selvom deres kærester måske har en bred penis.



Du kan læse meget mere i vores artikel om sex for første gang.



Der står en masse gode råd og viden, som kan være rart at have, inden man skal have sex for første gang.



Snak sammen



Det bedste råd jeg kan give dig er, at snakke med din kæreste om dine tanker. For det kan være ret skræmmende at have sex første gang. Og så kan det være super rart at have snakket om det hele, inden man går igang. Så kan i snakke om, hvor og hvordan, at i gerne vil have det skal foregå. Og i kan aftale at gå stille og roligt frem og stoppe, hvis det begynder at gøre ondt på dig. Jeg er næsten helt sikker på, at din kæreste rigtigt gerne vil have, at det er en super god oplevelse for dig. Måske er han også rigtigt nervøs og vil synes det er rart, at få snakket det hele igennem først? Det kan gøre, at man er lidt mere tryg ved hinanden.



Du kan finde masser af information hos Sexlininen



Hvis du vil vide mere om sex, så kan jeg også anbefale Sexliniens hjemmeside. De er eksperter i alt om sex og har lavet en masse artikler om sex, seksualitet og alle de spørgsmål og bekymringer man kan have, når man er ung. Det er en super god side og man kan også få rådgivning gennem chat, brevkasse og telefon, hvis man har brug for det. De er rigtigt dygtige og det er helt anonymt. 



Jeg håber at mit svar har været hjælpsomt. Og at dig og din kæreste får snakket godt sammen.
Jeg har farvet mit hår sort, men det er helt stribet
Kategori: Identitet
K\u00f8n: Pige
Alder: 13
Dato: 2020-05-03T09:27:16.000Z

Sp\u00f8rgsm\u00e5l:
mig og min veninde valgte at farve vores hår sort og jeg har blod hår. vi valgte sort fordi at det var den eneste farve hun kunne farve sit hår uden at blege det fordi hun har brunt hår. detvar min mor ikke glad for så nu  skal jeg til frisøren og have hevet det ud. men jeg har ikke penge til det, og min mor vil ikke betale&
det skal også lige siges at mit hår er helt stribet fordi der ikke var nok til 2 personer i en&

Svar:
Jeg tror der er mange unge, som kan nikke genkende til det, du skriver. For nogle gange, så går det med hårfarven ikke lige som man havde regnet med. Og så kan man godt blive lidt i tvivl om, hvad søren man så lige gør. Derfor er jeg også glad for, at du har skrevet herind og delt det med os. 



Måske vil mor hjælpe? 



Det lyder til, at din mor ikke synes det var den bedste idé i verden, at du farvede dit hår. Men vi kommer alle sammen til at gøre nogle ting engang imellem, som vores forældre ikke synes er en god idé. Det er helt normalt og en del af det at blive ældre. Din mor har sikkert også selv gjort nogle ting, da hun var teenager, som hendes forældre, synes var en dårlig idé. 



Jeg tænker, at din mor måske er blevet lidt frustreret, da hun så dit hår. Og derfor har hun sagt at du skal til frisøren og få det fikset. Og at hun ikke vil betale for det. Men måske bløder hun lidt op, når hun har fået et øjeblik til at tænke over det. 



Snak med hende 



Måske kunne det være en god idé, hvis du fik snakket med din mor om de ting, som du har skrevet herind om. For jeg tænker, at hvis du fortæller din mor, at du ikke har råd til at betale for frisøren, så vil hun måske hjælpe med at betale eller finde en anden løsning. Hvis du synes det er lidt svært at få snakket med hende, så kan du læse vores artikel om, hvordan man kan snakke med sine forældre om noget svært. Der står nemlig nogle rigtigt gode tips til, hvordan man lige kan få tingene sagt. 



Jeg håber at det kommer til at gå rigtigt godt med dit hår. Og det bliver super flot, uanset farven.
Jeg barberede mine kønshår - nu klør det
Kategori: Identitet
K\u00f8n: Pige
Alder: 16
Dato: 2020-05-06T18:08:19.000Z

Sp\u00f8rgsm\u00e5l:
Jeg syntes det var pinligt at spørge ens mor, så det er godt jeg har jer her.



Jeg barberede igen i dag mine kønshår dernede, men det har bare kløet og kløet. Så er der også røde knopper. Det er muligvis ret normalt, men jeg er ikke sikker, det klør i hvert fald meget, og det irritere mig når jeg sidder mm.
Tak på forhånd

Svar:
Det kan godt være lidt svært at snakke om ting som intimbarbering med sin mor. Men det er helt okay, at være i tvivl om, hvad der er normalt. 



Det er helt normalt 



Det du beskriver er helt normalt at opleve, når man barberer sine kønshår af. Og det er der rigtigt mange mennesker, som har prøvet at opleve efter en intimbarbering. De små røde knopper kan komme, fordi der kommer lidt bakterier ind i hårsækkene, når man barberer sig. Det er der ikke noget farligt i, men det kan rigtigt træls og klø meget. Men knopperne vil gå over af sig selv igen efter nogle dage, når hårene begynder at vokse ud igen. 



Artikel om intimbarbering 



Sexlinien har lavet en artikel om intimbarbering, som du kan prøve at læse. Der står nemlig nogle rigtigt råd til, hvordan man kan barbere sig på en måde, så man prøver at undgå de røde knopper. Det kan være lidt forskelligt fra person til person, hvad der virker for dem. 



Hvis det ikke går over 



Hvis du oplever, at det ikke går over af sig selv, men at knopperne bliver ved med at være der efter mange dage. Så er det en god idé, lige at tage en tur til lægen. For så kan det være, at der er kommet en lille infektion, som lægen kan hjælpe en af med. 



Jeg håber at mit svar har været hjælpsomt
Mindhelper har hjulpet mig igennem mine problemer
Kategori: Generelt
K\u00f8n: Pige
Alder: 16
Dato: 2020-05-08T13:34:14.000Z

Sp\u00f8rgsm\u00e5l:
Jeg ved godt, at dette intet har at gøre med et problem, men jeg vil virkelig gerne have, at I skal vide, at denne hjemmeside  Mindhelper  har hjulpet mig ekstremt meget igennem mine problemer! Jeg fandt denne hjemmeside via internettet, hvor jeg skrev Hjælp for skænderier hvor det så kom frem. Jeg er meget taknemmelig for, at have skrevet det!!! Jeg vil og skriver stadig en masse breve herind, når jeg føler mig utryg mm. Jeg kan skrive alt, hvad jeg har lyst til, med mine egne meninger og det. Det er jeg meget glad for, for alt jeg skriver ind her, er noget jeg ikke kan snakke med andre om :)

Svar:
Din besked gør mig helt varm om hjertet. For hvor er det bare dejligt at høre, at du får så meget godt ud af vores side og den har været hjælpsom for dig. Det gør vores arbejde endnu federe, når vi hører, at det gør en forskel for de unge, som sidder på den anden side af skærmen. 



Jeg håber at vores side vil blive ved med at være rigtig hjælpsom for dig. Mange tak for dine søde ord.
Jeg er bange for sirener
Kategori: Angst og stress
K\u00f8n: Dreng
Alder: 13
Dato: 2020-05-16T09:45:52.000Z

Sp\u00f8rgsm\u00e5l:
jeg er bange for siraner

Svar:
Sirenerne kan være rigtigt høje og man kan godt blive bange for, at der sker noget farligt. Derfor er jeg også rigtigt glad for, at du har skrevet herind og delt det med os. 



Jeg kan se, at du har skrevet ind 6. maj, som er den dag, at varslingssirenerne bliver testet af. Derfor tænker jeg også, at det er de sirener du mener. Er det rigtigt forstået? 



Sirenerne larmer 



Det er sådan at 1 gang om året - den første onsdag i maj, der bliver varslingssirenerne testet af. Det er simpelthen fordi, at man skal være sikker på, at de virker, hvis der en dag skulle ske en katastrofe, som krævede at danskerne blev advaret hurtigt. Og det er slet ikke fordi, at der sker noget farligt den dag. Hvis man kan høre sirenerne går i gang end anden dag end d. 6 maj, så kan det betyde at der er fare på færde og man skal gå indenfor. 



Det kan godt lyde rigtigt højt og uhyggeligt, når sirenerne bliver testet. Så er det helt normalt at man kan blive bange og i tvivl om, hvad man skal gøre. Jeg tror, at der er rigtigt mange børn og unge, som har det helt ligesom dig. Så er det bedste man kan gøre, at gå indenfor og hen til sine forældre eller anden voksen, hvis man bliver bange. Så skal de nok huske en på, at det er fordi de bare bliver testet. Og passe rigtigt godt på en, hvis man er blevet bange eller der er sket noget. 



Heldigvis er det kun den ene gang om året, at sirenerne bliver testet af. Men jeg håber, at mit svar har kunne hjælpe dig lidt.
Kan ens mor tage en med til et børnehjem og sige, at hun ikke gider, at have sit barn mere?
Kategori: Familie
K\u00f8n: Pige
Alder: 15
Dato: 2020-06-19T07:10:46.000Z

Sp\u00f8rgsm\u00e5l:
Kan ens mor tage en med til et børnehjem og sige, at hun ikke gider, at have sit barn mere og få underskrevet ting og sager, og man så lever på et børnehjem?

Svar:
Det lyder til, at du er blevet lidt bekymret for, om man bare lige sådan, kan blive sendt på børnehjem. Derfor er jeg også rigtig glad for, at du har skrevet herind og delt det med os. For det er ikke en rar tanke, at skulle gå rundt med alene. 



For at svare kort på dit spørgsmål: Nej, man kan ikke bare sige, at man ikke gider have sit barn mere og så sende det på børnehjem. 



Hvis et barn kommer på børnehjem, så er det fordi, at barnets forældre ikke kan passe dem ordentligt - eksempelvis hvis forældrene er alkoholikere, stofmisbrugere eller voldelige. Så kan barnet bo på et børnehjem, så der bliver passet godt på det, så længe forældrene ikke selv kan. Men børn fra familier, hvor der ikke er store problemer, kommer ikke sådan lige på børnehjem. 



Har i skændtes? 



Jeg kommer til at tænke på, hvordan det kan være, at du er blevet bekymret for, om du kan blive sendt på børnehjem? Jeg tænker på, om du måske har været oppe og skændes med din mor måske? Nogle gange kommer forældre nemlig til at sige nogle ting til deres børn, som de egentligt ikke mener, når de er sure. Så kan de eksempelvis true med at sende dem på børnehjem, hvis de ikke opfører sig ordentligt. Er det måske det, som er sket hjemme hos jer? Hvis det er det, så er jeg næsten sikker på, at din mor ikke mente det. Men bare kom til at sige det, fordi hun blev sur. Så kan det være en god idé, at sige til ens mor, at man blev ret bange, da hun sagde det med børnehjemmet. For så kan i måske snakke om, hvorfor det var, at din mor sagde det og hvordan i kan blive gode venner igen. 



Tag fat i Børnetelefonen 



Hvis der sker andet hjemme hos dig, som du har brug for at få snakket om. Eller hvis du vil vide mere om dine rettigheder som barn - for sådan nogle har du nemlig også. Så kan jeg anbefale dig, at kontakte Børnetelefonen. Børnetelefonen er en forening, hvor børn og unge kan få hjælp til det der fylder. Der kan man blandt andet stille spørgsmål om alt det der fylder for en. Og hvis man har brug for hjælp, så står deres frivillige klar til at hjælpe med ens problemer - uanset hvor store eller små de er. Man kan kontakte dem både på telefon, chat, sms og brevkasse. 



Man kan ikke sådan lige aflevere sit barn på børnehjem. Der skal være en alvorlig grund til, at man kommer på børnehjem. Så jeg håber, at mit svar har kunne give dig lidt ro i maven.
Jeg har et problem med at sove
Kategori: Mad, søvn og motion
K\u00f8n: Pige
Alder: 13
Dato: 2020-05-27T12:24:43.000Z

Sp\u00f8rgsm\u00e5l:
Jeg har et problem med at sove, jeg ligger ret tit og venter på at jeg kan sove. Og jeg har prøvede at gøre det som min familie har sagt og jeg vil gerne have nogle råd af jer.

Svar:
Så håber jeg, at jeg kan komme med et par råd, som du ikke allerede har hørt :-)



Allerførst skal du vide, at det er helt almindeligt at have svært ved at falde i søvn. Vi lever simpelthen i en verden, der giver gode søvnvaner dårlige betingelser. Eller sagt på en anden måde: Vi lever i en verden, der er helt anderledes end den, vi fra naturens side er skabt til. Tænk et øjeblik på vores forfædre i stenalderen. De blev ikke konstant bombarderet med indtryk fra skærme. De havde heller ikke kaffe eller energidrikke, der kunstigt peppede dem op, når de følte sig trætte. De fik derimod helt naturligt masser af motion. Og de levede helt uden elektrisk lys, som forskere i dag ved skaber kuk i vores indre biologiske ur. Alt det her skriver jeg blot for at sige, at der ikke er noget galt med dig. Tusindvis af danskere kæmper med søvnproblemer i større eller mindre grad, og det hænger i høj grad sammen med den verden, vi lever i.



Heldigvis findes der masser, du kan gøre for at finde ind i en bedre søvnrytme. Her får du en guide med 12 råd til dig der har svært at falde i søvn om aftenen. I guiden er der både råd til, hvad du kan gøre i situationen, hvor du ligger søvnløs, men også råd til, hvad du kan gøre i løbet af dagen for at øge sandsynligheden for en god nattesøvn.



Måske kan du også foreslå din lærer i skolen, at I tager emnet søvn op i klassen. Jeg er sikker på, at du langt fra er den eneste, der vil kunne have glæde af det. Du kan eventuelt tippe din lærer om det her undervisningsmateriale om søvn, der netop er lavet til unge. Har du ikke lyst til at foreslå emnet, mens de andre i klassen hører det, så kan du eller dine forældre eventuelt sende en besked til din lærer. Jeg tror, at det vil kunne være et både sjovt og nyttigt emne at tage op.



Jeg håber, at du kan bruge nogle af rådene. Held og lykke med det.